Kamfanin Julius Berger wani shahararren kamfanin gine-gine ne dake Nijeriya wanda helkwatar ta ke a Birnin Abuja da kuma wasu garuruwa kamar jihar Lagos da Uyo. Akwai ayyukan kamfanin da dama a kasar Najeriya na kere-kere da gine-gine na zamani sannan idan aka koma kudancin Najeriya akwai ayyukanta na gidajen zama da kamfanonin man-fetur da sauransu. Kamfanin sananna ce Najeriya ta ayyukanta kamar gine-gine, manyan tituna da kuma gidajen zama na ma'akatan kamfanin man fetur na Chevron dake hedikwata a Lagos. Kamfanin tana cikin jerin Nigerian Stock Exchange tun a shekarar 1991. Kuma harkikin gine-gine shine ginshikin kamfanin na Julius Berger. Kuma tana da ma'aikata fiye da 18,000 a kasashe kusan 40 da abokan hulda a nan Najeriya da sauran matatun man fetur na duniya. Tarihin Kamfanin Berger a Najeriya ya fara ne daga shekara ta 1956 lokacin da kamdanin ta sama kwangilar gini gadar second mainland a Lagos a kan kudi naira miliyan talatin da daya da dubu dari biyu (₦31.2 million). Hakika wannan aiki ne mai muhimmanci sosai musamman saboda shine aiki na farko da aka fara da kankaren zamani.